**Juhatuse 11.juuni 2019 koosoleku**

**PROTOKOLL**

Kell 14 -17 Tehnopoli nõupidamiste ruumis Jupiter

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Krister Peetmaa, Mart Aguraiuja, Argo Stallmeister, Janek Sulev, Jevgeni Lištšina ja Märt Viileberg

Kutsutud: -

Puudusid: -

**Koosoleku päevakord:**

1. Päevakorra kinnitamine
2. Eelmise koosoleku protokolli kinnitamine
3. Juhatuse esimehe ja aseesimehe valimine
4. Uue juhatuse kandeavalduse esitamine Äriregistrile
5. **EETELi strateegia ülevatus ja täpsustamine**
6. EETELi „Kiireim Kart“ võistluse korraldus
7. Kohtumine LEVA delegatsiooniga
8. Eesti Elektritööstuse Liidu koostöö ettepaneku arutelu
9. Tegevjuhi puhkuse kooskõlastamine

**Koosoleku käik:**

* + - 1. **Koosoleku päevakorra kinnitamine**

Päevakord kinnitati.

**2. Eelmise juhatuse koosoleku protokolli kinnitamine**

Protokoll kinnitati.

1. **Juhatuse esimehe ja aseesimehe valimine**

Juhatuse vanim liige Märt Viileberg tegi ettepaneku valida taas juhatuse esimeheks Kristo Reinhold. Arutelu käigus teisi ettepanekuid ei tehtud.

**Otsustati** valida kuue poolthäälega juhatuse esimeheks Kristo Reinhold, kes hääletamisest osa ei võtnud.

Juhatuse esimees tegi ettepaneku, et Märt Viileberg jätkaks juhatuse aseesimehena. Arutelu käigus teisi ettepanekuid ei tehtud.

**Otsustati** valida kuue poolthäälega juhatuse aseesimeheks Märt Viileberg, kes hääletamisest osa ei võtnud.

1. **Uue juhatuse kandeavalduse esitamine Äriregistrile**

**Otsustati**, et aseesimees teeb Ettevõtjaportaalis vajaliku kandeavalduse, mille kõik juhatuse liikmed esimesel võimalusel allkirjastavad.

1. **EETELi strateegia ülevatus ja täpsustamine**

Juhatuse liikmed tutvusid EETELi aastateks 2016-2019 kavandatud strateegiaga.

**Otsustati** sügisel olemasolev strateegiakava üle vaadata ja sõnastada uus strateegiline plaan aastateks 2019-2022.

1. **EETELi „Kiireim Kart“ võistluse korraldus**

Tegevjuht informeeris, et 14.juunil Laitse Rallypargis toimuvale kardivõistlusele on registreerunud 10 võistkonda.

**Otsustati**, et kui rohkem soovijaid ei laeku 12.juuniks, siis pakume lisavõistkonna registreerimise võimalust E-Servicele ja Ensto-Ensekile, kes on selle kohast soovi avaldanud.

1. **Kohtumine LEVA delegatsiooniga 19.juunil Tallinnas**

Tegevjuht informeeris Läti sõsarorganisatsiooni LEVA delegatsiooni visiidist 19.juunil Tallinna, et kohtuda EETELi delegatsiooniga kogemuste vahetamise eesmärgil. Erilist tähelepanu pööratakse elektrikilbi tootmise, hulgimüügi korralduse ja ETIMi teemadele. Kohtumiseks on moodustatud vastava kompetentsiga 8-liikmeline EETELi delegatsioon, kes võõrustab LEVA 7-liikmelist delegatsiooni, sh pakub ühise õhtusöögi kohtumise kokkuvõtete tegemise järel.

1. **Eesti Elektritööstuse Liidu koostöö ettepaneku arutelu**

**ETL tegevjuht on saatnud koostöö ettepaneku** seoses tekkinud vajadusega tihedamale koostööle kahel teemal. Üks on ohutuskultuur energeetikas tervikuna ja teine on taastuvenergia arendamine. Arutelu käigus leiti ettepanek asjakohane olevat.

**Otsustati** koostöögruppi määrata EETELi poolt Jevgeni Lištšina, Mart Aguraiuja, Krister Peetmaa ja Märt Viileberg ning teha ETLile ettepanek korraldada ühise töögrupi esmane kohtumine 20.juunil 2019.

1. Tegevjuhi puhkuse kooskõlastamine

Otsustati kooskõlastada tegevjuhi puhkus 03-16.07.2019.

Järgmine juhatuse koosolek toimub 27.08. 2019 kell 14-17 Tehnopoli nõupidamiste ruumis Jupiter.

Koosoleku juhataja Kristo Reinhold

Protokollija Märt Viileberg